
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-00073/2014-04
28.03.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08), Комисија за акредитацију и проверу квалитета, на седници одржаној 28.03.2014. године, донела је

О Д Л У К У

о акредитацији студијског програма
Утврђује се да УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100221404, Матични број: 07048157,  испуњава прописане стандарде за акредитацију студијског програма МАС1 - НЕУРОЕТИКА у оквиру ИМT научног поља и то за 48 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа УНИВЕРЗИТЕТ У БЕОГРАДУ -МЕДИЦИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8,  DOCVARIABLE ConvertString(Sediste,1,5) \* MERGEFORMAT БЕОГРАД, је дана 15.01.2014. године поднела захтев за акредитацију студијског програма МАС1 - НЕУРОЕТИКА у оквиру ИМТ научног поља под бројем 612-00-00073/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У БЕОГРАДУ -МЕДИЦИНСКИ ФАКУЛТЕТ и предлог одлуке, достављени су Комисији за акредитацију и проверу квалитета.
Студијски програм припада пољу ИМТ наука и области медицинских и друштвено-хуманистичких  наука  што је   у складу са законом и листом области коју је утврдио Национални савет. 

Назив диломе мастер неуронауке је утврђен у поступку акредитације у складу са чланом 3. Правилника о Листи стручних, академских и научних звања.   Дужина студија 1 година је у складу са законом.

Основни квантитативни подаци о програму су:

1. Број наставника на студијском програму = 33
· Постојећи број наставника ангажованих са пуним радним времом=31

· Постојећи број наставника ангажованих по уговору=2  

2. Број сарадника на студијском програму =15

· Број сарадника са пуним радним временом=10 (9 асистената и 1 сарадник у настави) 

· Број сарадника са непуним радним временом =5

3. Трајање програма = 1 годинa

4. Број ЕСПБ бодова = 60

5. Број студената = 48

6. Просечно оптерећење наставника на студијском прогмаму = 0.62

7. Просечно оптерећење сарадника на студијском прогмаму = 2.06 

8. Просечан број часова активне наставе недељно = 21

       10.00 +  4.50 +  6.50 +  0.00 = 21.00

9. Укупно часова предавања у студијском програну = 14

10. Укупно часова вежби у студијском програму = 18

11. Укупно часова других облика наставе у студијском програму=26

12. Проценат часова предавања који изводе наставници са 100% радног времена =94.97% 

13. Фактор изборности =40%

14. Просечно оптерећење наставника на нивоу установе=5.77

15. Просечно оптерећење сарадника на нивоу установе= 11.39

16. Наставници запослени у Установи са 100% држе 99.67% предавања на свим студијским програмима.
17. Укупна површина простора 41.017 м² (11,9 м² по студенту)

Према достављеној документацији  високошколска установа УНИВЕРЗИТЕТ У БЕОГРАДУ -МЕДИЦИНСКИ ФАКУЛТЕТ, са седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100221404, Матични број: 07048157, од 28.03.2013. године, је у вези са захтевима и примедбама на студијски програм студијског програма МАС1 - НЕУРОЕТИКА, изреченим у Акту упозорењаучинила следеће:

1. Доставила документацију за акредитацију овог студијског програма у оквиру ИМТ студија. 

2. Кориговала укупан број часова активне наставе  и довела на ниво од најмање 600 часова у току школске године. 

3. За све наставнике и сараднике ангажоване на овом студијском програму, који немају заснован радни однос са пуним радним временом на високошколској установи-Медицинском факултету Универзитета у Београду, приложила документацију у складу са чланом 75. Закона о високом образовању.

4. За студијски програм МАС1 - НЕУРОЕТИКА поново је  приложи комплетну документацију по свим стандардима за акредитацију студијског програма,  укључујући тражене допуне наведених стандарда.  

Стандард 1. Структура студијског програма

Студијски програм припада студијама другог нивоа образовања, мастер академске студије, траје два семестра и носи 60 ЕСПБ. Мастер академске студије се организују из граничних области медицине и оспособљавају студенте који иницијално имају различите академске профиле да ефикасно комуницирају и раде у интердисциплинарном и мултидисциплинарном окружењу. Структуру студијског чине 3 обавезна предмета са укупно 36 ЕСПБ бодова, два изборна предмета са укупно 12 ЕСПБ бодова и завршни рад, којим студент обезбеђује 12 ЕСПБ бодова, што укупно износи 60 ЕСПБ бодова. Студијски програм је прихваћен од стране Наставно-научног фећа Факултета. 

Стандард 2. Сврха студијског програма 

Из описа стандарда 2. Сврха студијског програма мастер академских студија из неуроетике је да оспособи полазнике за рад у етичким комитетима, државним органима и другим телима у којима се разматра етичност истраживања из домена неуронаука, за рад у фармацеутској индустрији, за учешће у клиничким истраживањима из домена неурологије и психијатрије,  за клинички рад са вулнерабилним групама (тешко оболели/умирући, нпр. малигнитети, неуролошка обољења, деца, старији, психијатријски болесници, особе са оштећеним когнитивним способностима), за рад у невладиним организацијама и др.
Закључује се да је сврха овог студијског програма у складу са основним задацима и циљевима установе. Овај мастер студијски програм ће у најширем смислу омогућити упознавање  стручне и шире јавности са проблемима из домена неуроетике и биоетике уопште.

Стандард 3. Циљеви студијског програма 

Циљеви студијског програма су јасно формулисани и у потпуности су у складу са задацима установе и  укључују стицање одговарајућих компетенција и вештина.

Стандард 4. Компетенције дипломираних студената

Наведене су опште и предметно специфичне компетенције које ће студенти стећи савладавањем овог студијског програма. Додатак дипломе као Прилог 4.1 је приложен и у већем делу попуњен у складу са захтевима. 

Стандард 5. Курикулум

Курикулум студијског прогама има 3 обавезна предмета и 2 изборна (од понуђених 7 предмета). Структура обавезних предмета обухвата дефиницију и одређења неуроетике, филозофске и социолошке аспекте неуроетике, увод у јавноздравствене аспекте неуроетике, однос алтернативне и комплементарне медицине и неуроетике, врсте студија и методе научно-истраживачког рада у неуроетици. Изборни предмети омогућавају стицање знања из следећих области: примена неуроетике у неуронаукама, као и у неурогенетици; неуроетика у психијатрији (свест, болести зависти, психичке функције, психијатријска обољења); судскомедицински и правни аспекти неуроетике. Приложене су спецификације свих предмета на студијском програму. 

Просечан број часова активне наставе недељно износи 21.0. На основу структуре студијског програма, описа предмета и описа овог стандарда, може се закључити да је студијски програм целовит и свеобухватан и да нуди најновија стручна сазнања из области неуроетике.

Понуђени програм студија је изазован и он се, даље, на овом степену образовања или на докторским студијама, може проширити или допунити новим изборним предметима, као и филозофско-социолошким и јавно-здравственим аспектима неуроетике.

За сваку је похвалу иницијатива за иновативним наставним програмом Мастер академских студија. 
Стандард 6. Квалитет, савременост и међународна усаглашеност студијског програм

Студијски програм Мастер академских студија из неуроетике је усаглашен са другим програмима на Медицинском факултету у Београду.

Студијски програм је усклађен са више акредитованих програма иностраних високошколских установа из ове области: The Oxford Centre for Neuroethics, UK; University of Upsalla, Sweden; Center for Clinical Bioethics, Georgetown University Medical Center, USA; Cleveland Clinic, USA; Columbia University, USA; School of Medicine and Public Health, University of Wisconsin-Madison, USA; UT Health Science Center, University of Texas, USA.

Студијски програм је усаглашен са европским стандардима у погледу услова уписа, трајања студија, услова преласка у наредну годину, стицања дипломе и начина студирања. 

Стандард 7.  Упис студената

За упис на овај студијски програм потребно је претходно образовање са завршеним нивоом академских студија од најмање 240 ЕСПБ. Планиран број студената за упис на овај студијски програм је 48 и у складу са расположивим могућностима установе.

За упис на овај студијски програм проверава се знање енглеског језика, прилажу се докази о праћењу научне литературе и о поседовању знања у коришћењу рачунара, а за рангирање се узима у обзир просечна оцена на претходним студијама.

Стандард 8.  Оцењивање и напредовање студената

Полагањем испита студенти стичу тачно одређен број ЕСПБ бодова за све предмете на студијском програму.
Анализом оптерећења студената кроз активну наставу и дефинисаног броја ЕСПБ бодова за све предмете, закључује се да сваки предмет има исказан одговарајући број ЕСПБ бодова. Није дат је опис методологије, али се на основу броја часова активне наставе и броја ЕСПБ бодова, закључује да је примењена јединствена методологија.

Студентима је омогућено да за сваки предмет стичу поене кроз предиспитне обавезе и полагањем завршног испита. Закључује да је њихов однос 30% за предиспитне обавезе и 70% за завршни испит.

За све предмете је предвиђено да кроз предиспитне обавезе студенти могу да освоје (20%) активним учешћем у припреми и извођењу семинара, (10%) редовним и активним похађањем наставе и (70%) на завршном тесту (и/или пројектном задатку). Објављен је начин стицања поена.

Стандард 9.  Наставно особље

Број наставника ангажованих на овом студијском програму износи 33. Број наставника ангажованих са пуним радним времом је 31, а два наставника су ангажована по уговору уз сагласност матичне високошколске установе на којој су ангажовани са пуним радним временом.  Број сарадника на студијском програму  је 15. Постојећи број сарадника ангажованих по уговору је 5, а 10 је ангажовано са пуним радним временом. 

Просечно оптерећење наставника на овом студијском програму је 0.62. Просечно оптерећење сарадника на овом студијском програму је 2.06. Проценат часова предавања који изводе наставници са пуним радним временом је 94.97%.
Научне и стручне квалификације наставног особља одговарају образовно-научном пољу, врсти и нивоу задужења. Сваки наставник има најмање пет референци из уже научне, односно стручне области из које изводи наставу на студијском програму. Сви релевантни подаци о наставницима (ЦВ, избори у звање, референце), доступни су јавности и налазе се у књизи наставника и на сајту високошколске установе. 
Факултет поседује високо квалитетне кадрове, који овај програм могу успешно да реализују.

Стандард 10.  Организациона и материјална средства

Расположиви простор Медицинског факултета Универзитета у Београду задовољава потребне услове за извођење овог студијског програма. Укупан број студената на свим студијским програмима  у установи износи 3570, а минималан потребан простор      7140 m2. Укупна бруто површина простора  у установи износи  44.000 m2. 

Листа библиотечких јединица броји 2.598 наслова релевантних за извођење наставе на овом студијском програму. Установа је обезбедила покривеност свих предмета одговарајућом уџбеничком литературом која се налази у библиотеци (књиге збирке, практикуми), училима и помоћним наставним средствима на начин да су они расположиви на време и у довољном броју. Установа је приложила листу од 100 уџбеника за овај студијски програм.

Обезбеђен је радни простор  за наставнике и сараднике. Установа је обезбедила амфитеатре, слушаонице, учионице и друге просторије за извођење наставе. Установа је такође обезбедила библиотечки и читаонички простор.

Стандард 11.   Контрола квалитета  

Приложен је Извештај о самовредновању Медицинског факултета, а у опису се наводи да ће се редовно пратити квалитет студијског програма. Уместо прилога 11.2 Јавно публикован документ - Политика обезбеђења квалитета, приложен је Правилник о обезбеђењу квалитета Медицинског факултета у Београду. Прилог 11.3 Правилник о уџбеницима и 11.4 Извод из Статута установе којим се регулише оснивање и делокруг рада комисије за квалитет су приложени.

Увидом у Табелу 10.1 Листа чланова комисије за контролу квалитета и друге документе који се наводе у оквиру овог стандарда, закључује се да је обезбеђено учешће студената у контроли квалитета.

После достављања документација о отклањању уочених недостатака из Акта упозорења, Комисија за акредитацију и проверу квалитета је установила да је УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ  у оквиру образовно-научног поља ИМ наука отклонила поменуте недостатке из Акта упозорења и те да ИСПУЊАВА прописане стандарде у погледу квалитета студијског програма 
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ  за студијски програм МАС1 - НЕУРОЕТИКА  у оквиру ИМТ научног поља испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И 

ПРОВЕРУ КВАЛИТЕТА

У В Е Р Е Њ Е
О АКРЕДИТАЦИЈИ студијског програма
УНИВЕРЗИТЕТ У БЕОГРАДУ - МЕДИЦИНСКИ ФАКУЛТЕТ са седиштем у  DOCVARIABLE ConvertString(Adresa,1,5) \* MERGEFORMAT ДР. СУБОТИЋА 8,  DOCVARIABLE ConvertString(Sediste,1,5) \* MERGEFORMAT БЕОГРАД, ПИБ:  DOCVARIABLE PIB \* MERGEFORMAT 100221404, Матични број: 07048157, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08), за акредитацију студијског програма  МАС1 - НЕУРОЕТИКА у оквиру ИМТ научног поља и то за 48 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).
	Број: 612-00-00073/2014-04
Београд, 28.03.2014. године

